《镜潭词》
明代·周瑛

云影落空潭，灯光入虚镜。镜潭本虚净，云灯生幻證。

灯灭镜还虚，云散潭复净。外感虽频仍，不以汨贞性。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。